**O B R A Z L O Ž E NJ E**

**Proračuna Grada Ludbrega za 2020. godinu**

Proračun Grada Ludbrega za 2020. god. izrađen je na temelju podataka

o izvršenju Proračuna Grada Ludbrega za razdoblje siječanj – listopad

2019. godine i Uputa za izradu proračuna jedinica lokalne i područne (regionalne) samouprave za razdoblje od 2020. – 2022. god. od Ministarstva financija RH.

Proračun Grada Ludbrega za 2020.godinu izrađen je u skladu s člancima 16.,17., i 29. Zakona o proračunu tj. u proračun su uključeni vlastiti i namjenski prihodi proračunskih korisnika Dječjeg vrtića „Radost“,Knjižnice i čitaonice „Mladen Kerstner“ i Centra za kulturu i informiranje „D.Novak“.

**I P R I H O D I**

Prihodi Proračuna Grada Ludbrega za 2020. godinu planirani su u ukupnom iznosu od 56.909.800,00 kn, od čega porezni prihodi iznose 22.654.000,00 kn, pomoći 20.114.600,00 kn, prihodi od imovine 1.500.200,00 kn, prihodi od administrativnih pristojbi i po posebnim propisima 7.202.000,00 kn, prihodi od prodaje proizvoda i usluga 353.000,00 ,kazne , ostali prihodi 11.000,00 kn ,prihodi od prodaje nefinancijske imovine (kapitalni prihodi) 4.105.000,00 kn i prihodi od financijske imovine i zaduživanja 970.000,00 kuna.

|  |  |  |  |  |  |  |
| --- | --- | --- | --- | --- | --- | --- |
| Red.  br. | VRSTA PRIHODA | PLAN ZA  2019. | STRUKTURA  2019. | PLAN ZA  2020. | STRUKTURA  2020. | INDEKS  2020./19. |
| 1. | POREZNI PRIHODI | 21.536.000 | 33,33 | 22.654.000 | 39,80 | 105,19 |
| 2. | POMOĆI | 23.017.459 | 35,63 | 20.114.600 | 35,35 | 87,39 |
| 3. | PRIHODI OD IMOVINE | 1.601.400 | 2,48 | 1.500.200 | 2,64 | 93,68 |
| 4. | PRIHODI OD ADMIN.PRISTOJ.I PO POSEBNIM PROPIS. | 7.900.501 | 12,23 | 7.202.000 | 12,65 | 91,16 |
| 5. | PRIHODI OD PRODAJE  PROIZVODA I PRUŽENIH USLUGA | 409.700 | 0,64 | 353.000 | 0,62 | 86,16 |
| 6. | KAZNE I OSTALI PRIHODI | 11.000 | 0,01 | 11.000 | 0,01 | 100,00 |
| 7 | PRIHODI OD PRODAJE  NEFINANC.IMOVINE | 10.129.606 | 15,68 | 4.105.000 | 7,22 | 40,52 |
| 8. | PRIMICI OD FINANC.  IMOVINE I ZADUŽIVA. | - | - | 970.000 | 1,71 | - |
|  | U K U P N O: | 64.605.666 | 100,00 | 56.909.800 | 100,00 | 88,08 |

**1. Porezni prihodi**

Porezni prihodi planiraju se više za 1.118.000,00 kuna u odnosu na 2019.godinu ili za 5,19% više. U skupini poreznih prihoda povećanje prihoda u odnosu na 2019.godinu planira se od poreza i prireza na dohodak za 1.103.000,00 kn i poreza na potrošnju za 15.000,00 kuna.

**2. Pomoći**

U 2020. godini planiraju se ostvariti pomoći u iznosu od 20.114.600,00.

U odnosu na 2019. godinu to je smanjenje za 2.902.859,00 kuna.

U proračunu su planirane slijedeće pomoći:

-2.420.000,00 kuna-tekuće pomoći od inozemnih vlada za realizaciju EU projekata

-164.100,00 kuna-Tekuće pomoći od institucija i tijela EU -za projekt Manjine dodana vrijednost EU

-200.000,00 kuna-tekuće pomoći iz državnog proračuna a odnose se na sufinanciranje učešća Grada Ludbrega za realizaciju EU projekata

-100.000,00 kuna-tekuće pomoći iz županijskog proračuna za nabavku drva za ogrjev i sufinanciranje manifestacija

-740.000,00 kuna-kapitalne pomoći iz državnog proračuna za sufinanciranje učešća Grada za realizaciju EU projekta „arheološki park“

-53.000,00 kuna-tekuće pomoći od HZZ-a za sufinanciranje programa Javnih radova

-73.500,00 kuna - kapitalna pomoć od ostalih izvanproračunskih korisnika državnog proračuna-sufinanciranje Hrvatskih voda dokumentacije za sanaciju klizišta

-5.000,00 kuna-tekuće pomoći iz državnog proračuna proračunskim korisnicima proračuna-Dječjem vrtiću Radost

-5.000,00 kuna – tekuće pomoći iz državnog proračuna proračunskim korisnicima proračuna-Knjižnica i čitaonica „M.Kerstner“ Ludbreg

-5.000,00 kuna- tekuće pomoći iz državnog proračuna proračunskim korisnicima proračuna-Centar za kulturu

-18.000,00 kuna-tekuće pomoći iz drugih proračuna Dječjem vrtiću „Radost“

-60.000,00 kuna –kapitalne pomoći proračunskim korisnicima iz proračuna koji im nije nadležan-Gradska knjižnica i čitaonica

-108.000,00 kuna-tekuće pomoći iz državnog proračuna temeljem prijenosa EU sredstava-O okolišu se pobrini i otpad zbrini

-114.000-tekuće pomoći od izvanproračunskog korisnika temeljem prijenosa EU sredstava-Partnerstvo za solidarnu ekonomiju

-10.540.000,00 kuna –kapitalne pomoći iz državnog proračuna temeljem prijenosa EU sredstava za financiranje izgradnje „Arheološkog parka“ u Ludbregu

-2.000.000,00 kuna- kapitalne pomoći iz državnog proračuna temeljem prijenosa EU sredstava za financiranje izgradnje dječjeg vrtića „Radost“

-1.000.000,00 kuna- kapitalne pomoći iz državnog proračuna temeljem prijenosa EU sredstava za financiranje rekonstrukcije Centra za kulturu.

-2.509.000,00 kuna- kapitalne pomoći iz državnog proračuna temeljem prijenosa EU sredstava za financiranje izgradnje šumskog puta.

**3. Prihodi od imovine**

Planiraju se ostvariti za 6,32% manje nego u 2019. godini ili za 101.200,00 kn manje.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se ostvariti za 8,84% manje u odnosu na prošlu godinu ili za 698.501,00 kuna manje. U ovoj skupini prihoda evidentirana je komunalna naknada ,komunalni doprinos i uplate građana za sufinanciranje izgradnje komunalne infrastrukture. Također u ovoj skupini su i vlastiti prihodi od proračunskih korisnika.

**5.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Zakona o komunalnom redu.

**6. Prihodi od prodaje nefinancijske imovine**

Prihodi od prodaje nefinancijske imovine planiraju se ostvariti manje za 6.024.606,00 kn u odnosu na 2019. godinu. U ovoj skupini prihoda planirana je prodaja građevinskog zemljišta u Poslovnoj zoni Sjever u Ludbregu, prodaja zemljišta kraj groblja u Ludbregu i zemljišta s istočne strane svetišta.

**7. Primici od financijske imovine i zaduživanja**

Primici od financijske imovine i zaduživanja planirani su u iznosu od 970.000,00 kuna, a isti se odnosi na kredit kojeg će uzeti Centar za kulturu i informiranje „D.Novak“ kod HBOR-a za energetsku obnovu zgrade.

U strukturi prihoda 2020.godine dominantnu ulogu imaju porezi sa 39,80% zatim slijede pomoći koje u ukupnim prihodima učestvuju sa 35,35 %, zatim %,slijede prihodi administrativnih pristojbi i po posebnim propisima sa 12,65 %, prihodi od prodaje nefinancijske imovine sa 7,22%, prihodi od imovine sa 2,64%,primici od financijske imovine i zaduživanja sa 1,71% prihodi od prodaje proizvoda i pruženih usluga sa 0,62% i kazne i ostali prihodi sa 0,01%.

**II I Z D A C I**

Ukupni izdaci Proračuna Grada Ludbrega za 2020. godinu iznose

56.909.800,00 kn i u ravnoteži su sa planiranim prihodima .

Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, športa, turizma, humanitarnih i socijalnih pomoći do javnih potreba u gospodarstvu i poljoprivredi.

Za program javnih potreba u području gospodarstva i poljoprivrede za

2018. godinu izdvojeno je 11.962.804,00 kn, dok je za program javnih potreba u društvenim i srodnim djelatnostima na području Grada Ludbrega izdvojeno 33.826.284,00 kuna.

Pored ovih izdataka proračunom se osiguravaju sredstva za podmirenje funkcionalnih izdataka Gradskog vijeća, upravnih odjela i sredstva za rad Mjesnih odbora. Proračunom za 2020.godinu povećavaju se sredstva za Mjesnih odbora zbog jačanja važnosti Mjesne samouprave.

Sredstva za zaposlene , materijalne i ostale izdatke usklađena su sa planiranim rashodima za zaposlene za državne i lokalne službenike i namještenike.

Planirana sredstva za financiranje dječjih vrtića i prosvjete iznose ukupno 8.741.091,00 kn što iznosi 38,58 % svih poreznih prihoda Grada Ludbrega.

Prema Zakonu o vatrogastvu izdvojeno je 2,1 % proračunske osnovice ostvarenih prihoda proračuna 2018.godine ili 479.246,00 kuna za djelatnost vatrogastva što je više od zakonske obveze.

Zbog ograničenih sredstava nije bilo moguće zadovoljiti sve javne potrebe

u društvenim djelatnostima kao i druge korisnike Proračuna Grada, stoga Gradonačelnik apelira na udruge i sve korisnike Proračuna da sa raspoloživim sredstvima zadrže kvalitetu i sadržaje svojih programa te da vlastitim angažmanom i prijavom na natječaje resornih ministarstava i fondova EU pokušaju osigurati dodatna sredstva.